CELEX: E2019C0004
Language: lv
Date: 2019-02-06 00:00:00
Title: EBTA Uzraudzības iestādes Lēmums Nr. 4/19/COL (2019. gada 6. februāris), ar ko simt ceturto reizi groza procesuālo un materiālo tiesību noteikumus valsts atbalsta jomā [2019/1008]

20.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 163/110
               
            
         EBTA UZRAUDZĪBAS IESTĀDES LĒMUMS Nr. 4/19/COL
         (2019. gada 6. februāris),
         ar ko simt ceturto reizi groza procesuālo un materiālo tiesību noteikumus valsts atbalsta jomā [2019/1008]
         EBTA UZRAUDZĪBAS IESTĀDE (“Iestāde”),
         ņemot vērā:
         Līgumu par Eiropas Ekonomikas zonu (“EEZ līgums”) un jo īpaši tā 61. līdz 63. pantu un 26. protokolu,
         Nolīgumu starp EBTA valstīm par Uzraudzības iestādes un Tiesas izveidi (“Uzraudzības iestādes un Tiesas nolīgums”) un jo īpaši tā 24. pantu un 5. panta 2. punkta b) apakšpunktu,
         tā kā:
         Saskaņā ar Uzraudzības iestādes un Tiesas nolīguma 24. pantu Iestāde īsteno EEZ līguma noteikumus par valsts atbalstu.
         Saskaņā ar Uzraudzības iestādes un Tiesas nolīguma 5. panta 2. punkta b) apakšpunktu Iestāde sniedz paziņojumus vai izdod pamatnostādnes par EEZ līgumā regulētajiem jautājumiem, ja minētais Līgums vai Uzraudzības iestādes un Tiesas nolīgums to skaidri paredz vai ja Iestāde to uzskata par nepieciešamu.
         EBTA Uzraudzības iestādes Valsts atbalsta pamatnostādņu nodaļa par īstermiņa eksporta kredīta apdrošināšanu (1) zaudēja spēku 2018. gada 31. decembrī.
         Minētā nodaļa atbilda Eiropas Komisijas (“Komisija”) Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2), kura darbības termiņš arī būtu beidzies 2018. gada 31. decembrī.
         Komisija 2018. gada 19. decembrī publicēja Paziņojumu par darbības termiņa pagarinājumu attiecībā uz Komisijas paziņojumu dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (3) līdz 2020. gada 31. decembrim.
         Komisija pieņēma pagarinājumu, ņemot vērā nepieciešamību nodrošināt nepārtrauktību un juridisko noteiktību īstermiņa eksporta kredīta apdrošināšanai valsts atbalsta jomā. Ar termiņa pagarinājumu minēto pamatnostādņu darbības termiņš tika arī saskaņots ar vairumu to valsts atbalsta pamatnostādņu darbības termiņiem, kuras ir pieņemtas saskaņā ar valsts atbalsta modernizācijas programmu. Turklāt, tā kā trūkst apdrošināšanas vai pārapdrošināšanas kapacitātes attiecībā uz eksportu uz Grieķiju, Komisija nolēma līdz 2019. gada 31. decembrim pagarināt Grieķijas pagaidu izslēgšanu no nododamo risku valstu saraksta.
         Visā Eiropas Ekonomikas zonā ir jānodrošina EEZ valsts atbalsta noteikumu vienāda piemērošana atbilstoši EEZ līguma 1. pantā noteiktajam viendabīguma mērķim. Lai nodrošinātu saskaņotu pieeju attiecībā uz visiem valsts atbalsta instrumentiem, ņemot vērā nepieciešamību nodrošināt nepārtrauktību un juridisko noteiktību īstermiņa eksporta kredīta apdrošināšanai valsts atbalsta jomā, un lai nodrošinātu valsts atbalsta noteikumu vienādu piemērošanu visā Eiropas Ekonomikas zonā, būtu atkārtoti jāpieņem Iestādes Valsts atbalsta pamatnostādņu nodaļa par īstermiņa eksporta kredīta apdrošināšanu,
         Apspriedusies ar Eiropas Komisiju,
         Apspriedusies ar EBTA valstīm,
         IR PIEŅĒMUSI ŠO LĒMUMU.
         
            1. pants
            Iestādes Valsts atbalsta pamatnostādņu nodaļu par īstermiņa eksporta kredīta apdrošināšanu no 2019. gada 1. janvāra atkārtoti pieņem ar šādiem grozījumiem:
            
                        —
                     
                     
                        EBTA Uzraudzības iestādes Valsts atbalsta pamatnostādņu nodaļas par īstermiņa eksporta kredīta apdrošināšanu 40. punktu lasa šādi:
                        
                           “40) Iestāde šajās pamatnostādnēs izklāstītos principus piemēro līdz 2020. gada 31. decembrim.”;
                        
                     
                  
                        —
                     
                     
                        Grieķija līdz 2019. gada 31. decembrim uz laiku būs izslēgta no nododamo risku valstu saraksta, kas ietverts EBTA Uzraudzības iestādes Valsts atbalsta pamatnostādņu nodaļas par īstermiņa eksporta kredīta apdrošināšanu pielikumā.
                     
                  
         
            2. pants
            Autentisks ir tikai šā lēmuma teksts angļu valodā.
         
         
            Lēmums pieņemts Briselē 2019. gada 6. februārī.
            
               
                  EBTA Uzraudzības iestādes vārdā –
               
               
                  priekšsēdētāja,
               
               
                  atbildīgā kolēģijas locekle
               
               Bente ANGELL-HANSEN
               
                  kolēģijas loceklis
               
               Frank J. BÜCHEL
               
                  kolēģijas loceklis
               
               Högni KRISTJÁNSSON
               
                  līdzparakstījies Tieslietu un administratīvo lietu nodaļas direktors
               
               Carsten ZATSCHLER
            
         
         
            (1)  OV L 343, 19.12.2013., 54. lpp. un EEZ papildinājums Nr. 71, 19.12.2013., 1. lpp., 40. punkts.
         
            (2)  OV C 392, 19.12.2012., 1. lpp., 40. punkts.
         
            (3)  OV C 457, 19.12.2018., 9. lpp.